ai4bharat/Pralekha huggingface dataset:
अर्थ मंत्रालय
जीएसटी महसुलाची तूट भरून काढण्यासाठी राज्यांना दिलेली नुकसानभरपाई 1.04 लाख कोटींवर पोहोचली
सोमवार,1 मार्च, 2021 रोजी 4,000 कोटी रुपयांचा 18 वा हप्ता राज्यांना जारी
जीएसटी महसूलाची तूट भरुन काढण्याच्या दृष्टीने नुकसानभरपाईपोटी केंद्रीय वित्त मंत्रालयाच्या व्यय विभागाने 4,000 कोटी रुपयांचा 18 वा साप्ताहिक हप्ता राज्यांना जारी केला. या एकूण रकमेपैकी 3,677.74 कोटी रुपये 23 राज्यांना आणि जीएसटी परिषदेचे सदस्य विधानसभा असलेल्या 3 केंद्रशासित प्रदेशांना  322.26 कोटी रुपये जारी केले. अरुणाचल प्रदेश, मणिपूर , मिझोराम, नागालँड, आणि सिक्कीम या उर्वरित 5 राज्यांची जीएसटी अंमलबजावणीनंतर महसूलात तूट नाही.
आतापर्यंत जीएसटी महसूलाची तूट भरून काढण्यासाठी नुकसानभरपाईच्या एकूण अंदाजापैकी 94 टक्के भरपाई राज्ये आणि विधानसभा असलेल्या केंद्रशासित प्रदेशांना जारी केली आहे. यापैकी , 95,138.08 कोटी रुपये राज्यांना आणि विधानसभा असलेल्या तीन केंद्रशासित प्रदेशांना 8,861.92 कोटी रुपये रक्कम अदा करण्यात आली आहे.
जीएसटी अंमलबजावणीमुळे महसुलातली 1.10 लाख कोटी रुपयांची अंदाजित तूट भरुन काढण्यासाठी केंद्र सरकारने ऑक्टोबर 2020 मध्ये, विशेष कर्ज खिडकी योजना सुरु केली.या खिडकीच्या माध्यमातून राज्ये आणि केंद्रशासित प्रदेशांच्या वतीने भारत सरकारकडून कर्ज काढण्यात येत आहे. 23 ऑक्टोबर, 2020 पासून आतापर्यंत कर्ज घेण्याच्या 18 फेऱ्या पूर्ण झाल्या आहेत.
जीएसडीपीच्या 0.50% नुसार अतिरिक्त कर्जाची परवानगी असून विशेष कर्ज खिडकी द्वारे उभारण्यात आलेली आणि राज्य/केंद्रशासित प्रदेशांना 01.03.2021 पर्यंत जारी करण्यात आलेली राज्यनिहाय रक्कम
|
|
S. No.
|
|
Name of State / UT
|
|
Additional borrowing of 0.50 percent allowed to States
|
|
Amount of fund raised through special window passed on to the States/ UTs
|
|
1
|
|
Andhra Pradesh
|
|
5051
|
|
2306.59
|
|
2
|
|
Arunachal Pradesh|
|
143
|
|
0.00
|
|
3
|
|
Assam
|
|
1869
|
|
992.12
|
|
4
|
|
Bihar
|
|
3231
|
|
3897.50
|
|
5
|
|
Chhattisgarh
|
|
1792
|
|
2256.59
|
|
6
|
|
Goa
|
|
446
|
|
838.38
|
|
7
|
|
Gujarat
|
|
8704
|
|
9204.31
|
|
8
|
|
Haryana
|
|
4293
|
|
4343.62
|
|
9
|
|
Himachal Pradesh
|
|
877
|
|
1713.71
|
|
10
|
|
Jharkhand
|
|
1765
|
|
1225.90
|
|
11
|
|
Karnataka
|
|
9018
|
|
12383.13
|
|
12
|
|
Kerala
|
|
4,522
|
|
4513.40
|
|
13
|
|
Madhya Pradesh
|
|
4746
|
|
4533.28
|
|
14
|
|
Maharashtra
|
|
15394
|
|
11954.02
|
|
15
|
|
Manipur|
|
151
|
|
0.00
|
|
16
|
|
Meghalaya
|
|
194
|
|
111.80
|
|
17
|
|
Mizoram|
|
132
|
|
0.00
|
|
18
|
|
Nagaland|
|
157
|
|
0.00
|
|
19
|
|
Odisha
|
|
2858
|
|
3814.67
|
|
20
|
|
Punjab
|
|
3033
|
|
6542.97
|
|
21
|
|
Rajasthan
|
|
5462
|
|
4248.81
|
|
22
|
|
Sikkim|
|
156
|
|
0.00
|
|
23
|
|
Tamil Nadu
|
|
9627
|
|
6229.05
|
|
24
|
|
Telangana
|
|
5017
|
|
2027.33
|
|
25
|
|
Tripura
|
|
297
|
|
225.54
|
|
26
|
|
Uttar Pradesh
|
|
9703
|
|
5995.48
|
|
27
|
|
Uttarakhand
|
|
1405
|
|
2311.55
|
|
28
|
|
West Bengal
|
|
6787
|
|
3468.33
|
|
|
|
Total :
|
|
106830
|
|
95138.08
|
|
1
|
|
Delhi
|
|
Not applicable
|
|
5853.76
|
|
2
|
|
Jammu & Kashmir
|
|
Not applicable
|
|
2267.62
|
|
3
|
|
Puducherry
|
|
Not applicable
|
|
740.54
|
|
|
|
Total :
|
|
Not applicable
|
|
8861.92
|
|
|
|
Grand Total 
|
|
106830
|
|
104000.00
रेल्वे मंत्रालय
द्रवरूप वैद्यकीय ऑक्सिजन घेऊन ऑक्सिजन एक्स्प्रेस रेल्वे विशाखापट्टणम आणि बोकारो इथून महाराष्ट्र आणि उत्तरप्रदेशासाठी रवाना होण्यास सज्ज
या गाड्यांसाठी लखनऊ ते वाराणसी या 270 किमीच्या टप्प्यात ग्रीन कॉरिडोर निर्माण करत, 62.35 किमी/तास या सरासरी वेगाने 4 तास 20 मिनिटांत अंतर कापण्याची योजना
ग्रीन कॉरिडोरमुळे ऑक्सिजन एक्सप्रेसच्या जलद प्रवासाला मदत
नवी दिल्ली, 22 एप्रिल 2021
कोविड-19 विरुद्धच्या लढ्यात रुग्णांना जलद ऑक्सिजन पुरवठा करण्यासाठी भारतीय रेल्वे ऑक्सिजन एक्स्प्रेस रेल्वे चालवत आहे.
द्रवरूप वैद्यकीय ऑक्सिजन- LMO चे टँकर्स भरलेली पहिली ऑक्सिजन एक्सप्रेस आज रात्री विशाखापट्टणम इथून मुंबईसाठी रवाना होणार आहे. विशाखापट्टणम येथे भरलेली टॅँकर्सची भारतीय रेल्वेच्या रो- रो सेवेच्या माध्यमातून वाहतूक केली जाणार आहे.
दुसऱ्या ऑक्सिजन एक्सप्रेसने आज वाराणसीमार्गे लखनौ ते बोकारो असा प्रवास सुरु केला आहे. ही एक्सप्रेस उत्तरप्रदेशाला वैद्यकिय ऑक्सिजनचा पुरवठा करणार आहे. या गाडीच्या जलद आणि निर्वेध प्रवासासाठी, लखनौ ते वाराणसी दरम्यान ग्रीन कॉरिडोर म्हणजेच मोकळा रेल्वेमार्ग तयार करण्यात आला आहे. त्यामुळे ही ट्रेन 270 किमीचे अंतर ताशी 62.35 किमी प्रतीतास या वेगाने चार तास 20 मिनिटात पूर्ण करू शकेल.
रेल्वेगाडीच्या माध्यमातून ऑक्सिजनची वाहतूक रस्ते वाहतुकीपेक्षा जलद आहे. रेल्वेगाड्या 24 तास धावू शकतात मात्र ट्रकवाहकांना मध्ये विश्रांती घेणे आवश्यक असते.
रेल्वेच्या सपाट वॅगनवरून टँकर्स वर/खाली चढवणे उतरवणे यासाठी रॅम्प म्हणजे घसरत्या सपाट मार्गांची गरज असते. त्याशिवाय, काही ठिकाणी असलेल्या उड्डाणपूल आणि रस्त्यांवरच्या इतर बांधकांमांमुळे रस्त्यावरच्या विविध टँकर्सपैकी काही विशिष्ट म्हणजे 3320 मिलीमीटर उंचीचे T1618 मोडेलचे टँकर्सच या 1290 मिमी उंचीच्या सपाट वॅगनवर ठेवले जाणे शक्य होते. या सर्व गोष्टींचा विचार करत अडथळे दूर करून ही ऑक्सिजन एक्स्प्रेस तयार करण्यात आली आहे.
गेल्यावर्षीही कोविड मुळे देशभरात टाळेबंदी लागू झाली असताना, रेल्वेने अत्यावश्यक वस्तूंची वाहतूक करत पुरवठा साखळी कायम सुरु ठेवण्यात मोठे योगदान दिले होते.
S.Thakur/R.Aghor/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 225
विज्ञान आणि तंत्रज्ञान मंत्रालय
अंतराळ विभागाच्या भारतीय अंतराळ संशोधन संस्थेकडे केवळ दोन वर्षांत 55 पेक्षा अधिक स्टार्टअप उद्योगांची नोंदणी - केंद्रीय मंत्री डॉ.जितेंद्र सिंह
नवी दिल्ली, 18 मे 2022
अंतराळ विभाग आणि इस्रो म्हणजेच भारतीय अंतराळ संशोधन संस्था, खासगी क्षेत्रासाठी खुली केल्यापासून पंतप्रधान नरेंद्र मोदी यांनी व्यक्तिशः लक्ष घातल्यामुळे केवळ दोन वर्षांत अंतराळ विभागाच्या इस्रोकडे 55 पेक्षा अधिक स्टार्टअप उद्योगांची नोंदणी झाली आहे. त्याखेरीज स्वातंत्र्याच्या अमृतमहोत्सवानिमित्त यावर्षी 75 विद्यार्थी-उपग्रहदेखील प्रक्षेपणाच्या वाटेवर आहेत.
केंद्रीय विज्ञान तंत्रज्ञान राज्यमंत्री, पृथ्वीविज्ञान राज्यमंत्री, पंतप्रधान कार्यालयाचे राज्यमंत्री, कार्मिक, सार्वजनिक तक्रार, निवृत्तीवेतन राज्यमंत्री, अणुऊर्जा राज्यमंत्री, अंतराळ राज्यमंत्री डॉ.जितेंद्र सिंह यांनी ही माहिती दिली. ते आज सर्व विज्ञानविषयक मंत्रालये आणि विभागांच्या चौथ्या संयुक्त बैठकीच्या वेळी बोलत होते.
55 प्रस्तावांपैकी 29 प्रस्ताव उपग्रहांशी संबंधित आहेत, 10 प्रस्ताव अंतराळविषयक उपयोजना आणि उत्पादनांविषयी आहेत, 8 प्रस्ताव प्रक्षेपकासंदर्भात आहेत, आणि 8 प्रस्ताव भूमीवरील प्रणाली आणि संशोधन याविषयी आहेत, असे त्यांनी सांगितले. 2022-23 अखेरपर्यंत स्टार्टअप उद्योगांचे 9 प्रस्ताव पूर्ण होण्याची अपेक्षाही सिंह यांनी व्यक्त केली.
अंतराळ विभागाचे सचिव एस.सोमनाथ यांनी 75 विद्यार्थी-उपग्रहांची तसेच आझादीसॅटची तपशीलवार माहिती दिली.
भारताच्या स्वातंत्र्याला 75 वर्षे पूर्ण होत असल्याचे औचित्य साधून हे उपग्रह यावर्षी प्रक्षेपित करण्याचे नियोजन आहे.
डॉ.जितेंद्र सिंग यांनी विज्ञान माध्यम केंद्राचा प्रस्ताव ठेवला. सर्व विज्ञान तंत्रज्ञान विभागांसाठी हे केंद्र एकात्मिक आंतरमंत्रालयीन माध्यम केंद्र म्हणून काम करेल आणि विज्ञान प्रसार केंद्र त्यातच विलीन होईल, असेही त्यांनी सांगितले.
विविध विभागांच्या तसेच स्टार्टअप उद्योगांच्या यशोगाथा सादर करून शक्य तेथे त्या गोष्टी पोहोचविण्याचे आवाहन त्यांनी उपस्थित विभागांना व अधिकाऱ्यांना केले. या यशोगाथांवर आधारित कार्यशाळाही नित्यनेमाने घेता येतील, असेही ते म्हणाले.
S.Kane/J.Waishampayan/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 209
उपराष्ट्रपती कार्यालय
भारतीय संस्कृतीचा अर्थ एकता, शांतता आणि सामाजिक सौहार्दाची वैश्विक मूल्ये असा आहे : उपराष्ट्रपती एम वेंकैय्या नायडू
“शाळा आणि महाविद्यालयात सामूहिक सेवा अनिवार्य केली जावी”
परस्परभाव आणि एकमेकांची काळजी हे मूल्य भारतीय मूल्य प्रणालीचा गाभा - उपराष्ट्रपती
भारतीय संस्कृतीचा अर्थ एकता, शांतता आणि सामाजिक सौहार्दाची वैश्विक मूल्ये असा असून या जुन्या मूल्यांचे जतन तसेच प्रचार करण्यासाठी आध्यात्मिक पुनरूज्जीवन करा, असे आवाहन आज उपराष्ट्रपती एम व्यंकय्या नायडू यांनी केले. उपराष्ट्रपती भवनात सिंग, डान्स ॲण्ड प्रे- द इनस्पारेशनल स्टोरी ऑफ श्रील प्रभुपाद या पुस्तकाचे प्रकाशन केल्यानंतर ते बोलत होते.
स्वामी प्रभुपादांसारख्या महान संत आणि अध्यात्मिक गुरुंपासून तरुणांनी प्रेरणा घ्यावी आणि चांगले मानव बनण्यासाठी शिस्त, परिश्रम, संयम आणि सहानुभूती हे गुण आत्मसात करा असे उपराष्ट्रपतींनी सांगितले. जात, लिंग, धर्म आणि प्रदेशाच्या संकुचित विचारातून बाहेर पडून समाजात एकता, सौहार्द आणि शांतता प्रस्थापित करण्यासाठी काम करा असे त्यांनी सूचित केले. कृष्णाच्या मंदिर परिसरात १० मैल त्रिज्येच्या परिघातील कोणीही भुकेलेले असू नये या स्वामी प्रभुपादांच्या इच्छेची आठवण त्यांनी करून दिली. इस्कॉनच्या सेवेच्या अद्भुत भावनेतून इस्कॉन करत असलेल्या कार्यांचा त्यांनी गौरव केला. या सेवाभावाचा संदर्भ देत नायडू म्हणाले की शेअर करा आणि काळजी घ्या हे मूल्य भारतीय मूल्य प्रणालीचा गाभा आहे. ही मूल्ये युवकांनी आत्मसात करावीत, असे त्यांनी सांगितले. शाळा आणि महाविद्यालयात सामूहिक सेवा अनिवार्य केली जावी, अशी अपेक्षाही त्यांनी व्यक्त केली. समाजातील उपेक्षित मुले आणि वंचित घटकांसाठी शाळांमध्ये माध्यान्ह भोजन योजना अक्षय पत्र फाउंडेशन या जगातील सर्वात मोठ्या स्वयंसेवी संस्थेच्या माध्यमातून राबवित असल्याबद्दल त्यांनी इस्कॉनचे कौतुक केले.
इसकॉनचे संस्थापक श्रील प्रभुपाद यांचे चरित्र डॉ हिंदोल सेन यांनी पुस्तकरूपात शब्दबद्ध केले आहे.
डान्स ॲण्ड प्रे- द इनस्पारेशनल स्टोरी ऑफ श्रील प्रभुपाद हे पुस्तक प्रकाशित केल्याबद्दल नायडू यांनी लेखक दासगुप्ता आणि इस्कॉन बेंगळुरू यांचे अभिनंदन केले. प्रभुपाद यांच्या सव्वाशेव्या जयंतीचे औचित्य साधत त्यांना वाहिलेली ही चपखल आदरांजली असल्याचे मत त्यांनी व्यक्त केले. दैनंदिन जीवनात त्यांची तत्त्वे अंगिकारण्यासाठी या पुस्तकामुळे वाचक प्ररित होतील, असा विश्वास त्यांनी दर्शविला. या पुस्तकाचे विविध भाषांमध्ये अनुवाद करायचे आवाहनही त्यांनी केले.
इस्कॉन बंगळुरूचे अध्यक्ष आणि अक्षय पत्र चे अध्यक्ष मधु पंडित दास, उपाध्यक्ष चंचलपती दास, पुस्तकाचे लेखक आणि इतिहासकार, डॉ हिंडोल सेनगुप्ता, इस्कॉनचे भाविक आदी पुस्तक प्रकाशन सोहळ्यात उपस्थित होते.
पंतप्रधान कार्यालय
अफगाणिस्तानचे राष्ट्रपती भारत दौऱ्यावर
नवी दिल्ली, 19 सप्टेंबर 2018
पंतप्रधान नरेंद्र मोदी यांच्या निमंत्रणावरुन अफगाणिस्तानचे राष्ट्रपती डॉ. मोहम्मद अश्रफ घनी 19 सप्टेंबर 2018 रोजी भारत भेटीवर आले.
उभय नेत्यांनी बहुआयामी भारत-अफगाणिस्तान धोरणात्मक भागीदारीच्या प्रगतीचा आढावा घेतला आणि सकारात्मकरित्या मूल्यमापन केले. द्विपक्षीय व्यापारातील वाढीने एक अब्ज अमेरिकन डॉलर्सचा टप्पा पार केल्याबद्दल त्यांनी समाधान व्यक्त केले. मुंबईत 12 ते 15 सप्टेंबर 2018 दरम्यान भारत-अफगाणिस्तान व्यापार आणि गुंतवणूक शो यशस्वीपणे पार पडल्याबद्दल त्यांनी प्रशंसा केली आणि चाबहार बंदर आणि हवाई मालवाहतूक कॉरिडोअरच्या माध्यमातून संपर्क व्यवस्था मजबूत करण्याचा निर्धार व्यक्त केला. अफगाणिस्तानातील पायाभूत, मनुष्यबळ विकास आणि अन्य क्षमता निर्मिती प्रकल्पांमध्ये नवीन विकास भागीदारी अधिक दृढ करण्याबाबत यावेळी दोन्ही नेत्यांमध्ये सहमती झाली. अफगाणिस्तान आणि इथल्या जनतेला भेडसावणाऱ्या दहशतवादाचा सामना करण्यात तसेच शांतता आणि सलोखा राखण्यासाठी त्यांच्या सरकारने केलेल्या उपाययोजनांबाबत राष्ट्रपती घनी यांनी पंतप्रधानांना अवगत केले.
अफगाण प्रणित आणि अफगाण नियंत्रित शांतता आणि सलोखा प्रक्रियेला भारताचा पाठिंबा असल्याचा पुनरुच्चार पंतप्रधानांनी केला. यामुळे अफगाणिस्तान एकसंघ, शांतीपूर्ण, सर्वसमावेशक आणि लोकशाही देश म्हणून यापुढेही ओळखला जाईल आणि आर्थिकदृष्ट्या व्हायब्रंट देश म्हणून उदयाला येईल. अफगाणिस्तानच्या सुरक्षा आणि सार्वभौमत्वासाठी अफगाण सरकारच्या प्रयत्नांना मदत करण्यासाठी भारत कटिबद्ध असल्यावर पंतप्रधानांनी भर दिला. अफगाणिस्तानात मोठ्या प्रमाणावर जीवितहानी घडवून आणणारे दहशतवादी हल्ले आणि हिंसाचाराचा त्यांनी तीव्र निषेध केला आणि दहशतवादविरोधी लढ्यात अफगाणिस्तानची जनता आणि सुरक्षा दलाच्या पाठीशी भारत खंबीरपणे उभा असल्याचा पुनरुच्चार केला.
आंतरराष्ट्रीय मंचावर विविध मुद्यांवर समन्वय आणि विचार विनिमय होत असल्याबद्दल समाधान व्यक्त करतानाच उभय नेत्यांनी हे सहकार्य अधिक दृढ करण्याबाबत तसेच आपल्या प्रादेशिक आणि आंतरराष्ट्रीय भागीदारांबरोबर समृद्धी, शांतता, स्थैर्य आणि प्रगतीसाठी एकत्रितपणे काम करण्याबाबत सहमती दर्शवली.
B.Gokhale/S.Kane/P.Malandkar
(Visitor Counter : 85
आरोग्य आणि कुटुंब कल्याण मंत्रालय
आयुष्मान भारत-प्रधानमंत्री जनआरोग्य योजनेची 4 वर्षे आणि आयुष्मान भारत डिजिटल अभियानाला 1 वर्ष पूर्ण झाल्याबद्दल आयोजित आरोग्य मंथन 2022 चे डॉ.मनसुख मांडविया यांच्या हस्ते होणार उद्घाटन
डॉ मनसुख मांडविया प्रधानमंत्री जनआरोग्य योजनेच्या देशभरातील लाभार्थ्यांशी साधणार संवाद
आयुष्मान भारत- प्रधानमंत्री जन आरोग्य योजनेच्या  अंमलबजावणीची चार वर्षे आणि आयुष्मान भारत डिजिटल अभियानाच्या अंमलबजावणीचे एक वर्ष साजरे करण्यासाठी आयोजित “आरोग्य मंथन 2022” चे केंद्रीय आरोग्य आणि कुटुंब कल्याण मंत्री डॉ मनसुख मांडविया 25 सप्टेंबर 2022 रोजी उद्घाटन करणार आहेत. इलेक्ट्रॉनिक्स आणि माहिती तंत्रज्ञान मंत्री अश्विनी वैष्णव, आरोग्य आणि कुटुंब कल्याण राज्यमंत्री डॉ. भारती प्रवीण पवार आणि नीती आयोगाचे सदस्य  डॉ. व्ही. के. पॉल, या कार्यक्रमाला उपस्थित राहणार आहेत. राज्ये/केंद्रशासित प्रदेशातील वरिष्ठ सरकारी अधिकारीही यावेळी उपस्थित राहतील. दोन दिवस चालणाऱ्या या कार्यक्रमात आरोग्य सेवा क्षेत्रातील जागतिक आणि राष्ट्रीय तज्ज्ञ तसेच शैक्षणिक क्षेत्रातील प्रतिनिधी, अभ्यासक, उद्योग आणि प्रसारमाध्यम क्षेत्रातील प्रतिनिधी सहभागी होतील.
केंद्रीय आरोग्य मंत्री देशभरातील एबी पीएम -जेएवायच्या लाभार्थ्यांशी संवाद साधून 'आरोग्य मंथन ' ची सुरुवात करतील.
आयुष्मान भारत- प्रधानमंत्री जन आरोग्य योजनेच्या अंमलबजावणीला 23 सप्टेंबर 2022 रोजी चार वर्षे पूर्ण होत आहेत तर आयुष्मान भारत डिजिटल अभियानाला  27 सप्टेंबर 2022 रोजी एक वर्ष पूर्ण होणार आहे. एबी पीएम -जेएवाय ही योजना राबविणाऱ्या सर्व राज्यांमध्ये, योजनेच्या वर्धापन दिनानिमित्त 15 ते 30 सप्टेंबर 2022 या कालावधीत 'आयुष्मान पखवाडा' साजरा केला जात आहे. 'आयुष्मान पंधरवडा ' अंतर्गत एबी पीएम -जेएवाय मध्ये सहभागी 33 राज्ये आणि केंद्रशासित प्रदेश जनजागृती कार्यक्रम, आरोग्य तपासणी शिबिरे आणि योजनेच्या लाभार्थ्यांसाठी आयुष्मान कार्ड जारी करण्यासाठी जन मोहिमेचे आयोजन करत आहेत..
नवोन्मेषी डिजिटल आरोग्य उपाय दर्शवणाऱ्या, 'डिजी हेल्थ एक्स्पो' या प्रदर्शनात सार्वजनिक आणि खाजगी क्षेत्रातील नवोन्मेषक सहभागी होतील.
दोन दिवस चालणाऱ्या या कार्यक्रमात एकूण बारा सत्रे असतील.
सर्वोत्तम कामगिरी करणारी राज्ये, प्रधानमंत्री आरोग्य मित्र, आणि एबी पीएम -जेएवायअंतर्गत सार्वजनिक रुग्णालये तसेच एबीडीएमअंतर्गत डिजिटल आरोग्य उपाय आणि सर्वोत्तम राज्य/केंद्रशासित प्रदेश,जिल्हा, खासगी आणि सरकारी आरोग्य सुविधा यांना राष्ट्रीय आरोग्य प्राधिकरण 'आयुष्मान उत्कृष्टता पुरस्कार 2022 ने सन्मानित करेल. एबीडीएम हॅकाथॉन मालिका फेरी 1 च्या विजेत्यांनादेखील या कार्यक्रमात सन्मानित केले जाईल.
पंतप्रधान कार्यालय
लोकांनी घरी सेंद्रीय शेती करावी असे पंतप्रधानांचे आवाहन
पंतप्रधान नरेंद्र मोदी यांनी घरी सेंद्रीय शेती करावी असे आवाहन लोकांना केले आहे. छतावर पिकवलेल्या विविध भाज्या दाखवणाऱ्या राज्यसभा खासदार संगीता मौर्य यांच्या ट्विटला ते उत्तर देत होते.
पंतप्रधान आपल्या ट्विट संदेशात म्हणाले;
“खूपच छान! निसर्गाच्या सान्निध्यातही आणि आरोग्यदायी आहार देखील... इतर लोकही याचा आपल्या घरी अवलंब करु शकतात.”
वाणिज्य आणि उदयोग मंत्रालय
पीयूष गोयल आणि ऑस्ट्रेलियाचे व्यापार आणि पर्यटन मंत्री एच.ई.डॉन फॅरेल, यांच्यात Ind-Aus ECTA अर्थात भारत-ऑस्ट्रेलिया आर्थिक सहकार्य आणि व्यापार करारावर चर्चा
या कराराला मंजुरी मिळण्याच्या प्रक्रियेत होत असलेल्या प्रगतीबद्दल दोन्ही बाजूंकडून समाधान व्यक्त
या कराराला लवकरच मान्यता दिली जाईल अशी ऑस्ट्रेलियाच्या मंत्र्यांनी दिली माहिती
संयुक्त मंत्रिस्तरीय आयोगाची  बैठक पुढील वर्षाच्या सुरुवातीला होण्याची शक्यता
नवी दिल्ली, 1 नोव्हेंबर 2022
भारत-ऑस्ट्रेलिया आर्थिक सहकार्य आणि व्यापार करार लवकरात लवकर मंजूर होऊन त्याची अंमलबजावणी होणं दोन्ही देशांसाठी हितकारक आहे, असं केंद्रीय वाणिज्य आणि उद्योग मंत्री पीयूष गोयल यांनी नमूद केलं आहे. ऑस्ट्रेलियाचे व्यापार आणि पर्यटन मंत्री, एच.ई. डॉन फॅरेल, यांच्याशी दूरदृश्य प्रणाली द्वारे झालेल्या बैठकीत ते बोलत होते. भारत-ऑस्ट्रेलिया आर्थिक सहकार्य आणि व्यापार करार, मान्यतेसाठीच्या कुठल्या टप्प्यात सध्या आहे हे जाणून घेणं, मान्यता मिळाल्यानंतर कराराची लवकरात लवकर अंमलबजावणी कशी करता येईल याची चाचपणी करणं आणि या सर्वंकष कराराद्वारे साध्य करायची उद्दिष्टं कशाप्रकारे गाठता येतील यावर सांगोपांग चर्चा करण्यासाठी ही बैठक आयोजित करण्यात आली होती.
बैठकीदरम्यान दोन्ही देशांच्या प्रतिनिधी मंडळांनी 22 एप्रिल 2022 रोजी स्वाक्षरी केलेल्या या कराराच्या मंजुरी प्रक्रियेत होत असलेल्या प्रगतीचा आढावा घेतला आणि प्रक्रिया योग्य गतीने पुढे सरकत असल्याबद्दल समाधान व्यक्त केलं.
हा करार, तसच दुहेरी करप्रणाली प्रतिबंधक करारा  संबंधित समस्यांचं निराकरण करण्यासाठी, ऑस्ट्रेलियाच्या देशांतर्गत कायद्यातील दुरुस्त्या, ऑस्ट्रेलियाच्या संसदेत सादर केल्या गेल्या आहेत. या करारासाठी ऑस्ट्रेलियाच्या संसदेनं नेमलेल्या संयुक्त स्थायी समितीनं याबाबत ऑस्ट्रेलियाच्या संसदेत अहवाल सादर केल्यानंतर लगेचच, या दुरुस्त्यांना मंजुरी देण्यात येईल अशी माहिती यावेळी ऑस्ट्रेलियाच्या मंत्र्यांनी दिली. कराराला मंजुरी द्यायची प्रक्रिया येत्या काही आठवड्यांमध्ये पूर्ण होईल असंही त्यांनी पुढे नमूद केलं.
2 एप्रिल 2022 रोजी स्वाक्षरी केलेल्या या करारान्वये, सर्वसमावेशक कराराची पूर्तता करण्यासाठी प्रथम चर्चा सुरू करणं महत्त्वाचं आहे, हे दोन्ही देशांनी या बैठकीत मान्य केलं.
वार्षिक संयुक्त मंत्रिस्तरीय आयोगाची  बैठक पुढील वर्षीच्या सुरुवातीला घेण्याचही या बैठकीत दोन्ही देशांनी मान्य केलं. तोपर्यंत, दोन्ही बाजूंच्या तज्ञांमध्ये चर्चेची पहिली फेरी होईल, आणि या चर्चेत संयुक्त मंत्रिस्तरीय आयोगाच्या बैठकीसाठी रोडमॅप म्हणजे बैठकीची एकंदर रचना आणि कृती आराखडा तयार केला जाईल, असं या बैठकीत ठरलं.
दोन्ही देश आपापल्या संसदीय लोकशाहीच्या परस्पर मूल्यांवर आणि त्यावर आधारित व्यापारी-व्यावसायिक भागीदारीवर विश्वास ठेवतात, आणि आर्थिक धोरणात्मक बांधिलकी तसच, परस्परांच्या जनतेशी दीर्घकाळ संबंध जपतात, हे मुद्दे दोन्ही देशांच्या प्रतिनिधी मंडळांनी या बैठकीत झालेल्या चर्चेत नमूद केले.
दोन्ही देशांमध्ये व्यापार आणि गुंतवणुकीच्या नेमक्या कोणत्या संधी आहेत त्या हुडकून आपापसातल्या आर्थिक संबंधांची नवी ओळख निर्माण करण्याची गरज व्यक्त करत या बैठकीचा समारोप झाला.
S.Patil /A.Save/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 111
आरोग्य आणि कुटुंब कल्याण मंत्रालय
भारताचे एकूण कोविड -19 प्रतिबंधक लसीकरण 94 कोटी मात्रांच्या टप्प्या नजीक
गेल्या 24 तासात 79.12 लाख मात्रा देण्यात आल्या
रुग्ण बरे होण्याचा दर सध्या 97.98%, मार्च 2020 पासूनचा सर्वोच्च दर
गेल्या 24 तासात 19,740 नव्या कोरोना रुग्णांची नोंद.
उपचाराधीन रुग्णांची संख्या  एकूण रुग्णसंख्येच्या 0.70%
साप्ताहिक पॉझिटिव्हिटी दर  गेल्या 106 दिवसांपासून 3% पेक्षा कमी
गेल्या 24 तासात 79,12,202 मात्रांचे कोविड-19 प्रतिबंधक लसीकरण झाल्याने भारत  94 कोटी मात्रांच्या टप्प्या नजीक पोहचला आहे.
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार, 91,40,316 लसीकरण सत्रांच्या माध्यमातून या मात्रा देण्यात आल्या आहेत.
आज सकाळी 7 वाजेपर्यंत प्राप्त झालेल्या अहवालानुसार एकूण मात्रांची गटनिहाय आकडेवारी खालीलप्रमाणे:
|
|
HCWs
|
|
1st Dose
|
|
1,03,74,846
|
|
2nd Dose
|
|
89,95,831
|
|
FLWs
|
|
1st Dose
|
|
1,83,57,931
|
|
2nd Dose
|
|
1,52,78,433
|
|
Age Group 18-44 years
|
|
1st Dose
|
|
37,98,90,830
|
|
2nd Dose
|
|
9,81,36,153
|
|
Age Group 45-59 years
|
|
1st Dose
|
|
16,43,35,949
|
|
2nd Dose
|
|
8,17,98,092
|
|
Over 60 years
|
|
1st Dose
|
|
10,38,78,387
|
|
2nd Dose
|
|
5,88,68,871
|
|
Total
|
|
93,99,15,323
गेल्या 24 तासांत 23,070 कोरोना रुग्ण बरे झाल्यामुळे आतापर्यंत कोरोनामुक्त झालेल्या रुग्णांची संख्या  वाढून 3,32,48,291 झाली आहे.
परिणामी, भारतात रुग्ण बरे होण्याचा दर 97.98% झाला आहे. मार्च 2020 पासूनचा हा सर्वोच्च दर आहे.
केंद्र आणि राज्य सरकार/केंद्रशासित प्रदेश यांच्या एकत्रित प्रयत्नांचा परिणाम म्हणून सलग 104 दिवसांपासून 50,000 पेक्षा कमी नव्या दैनंदिन रुग्णांची नोंद झाल्याचा कल कायम राहिला आहे.
गेल्या 24 तासात 19,740 नव्या कोरोना रुग्णांची नोंद झाली.
देशातील उपचाराधीन रुग्णांची संख्या 2,36,643 असून देशातील आतापर्यंतच्या एकूण बाधित रुग्णसंख्येच्या 0.70% आहे. तसेच ही रुग्णसंख्या गेल्या 206 दिवसातील निचांकी आहे.
देशभरात चाचण्यांची क्षमता वाढवली जात आहे. गेल्या 24 तासांमध्ये एकूण 12,69,291 चाचण्या करण्यात आल्या. भारताने आतापर्यंत एकूण 58.13  कोटींहून अधिक चाचण्या घेतल्या आहेत.
देशभरात चाचणी क्षमता वाढवण्यात आली असताना, साप्ताहिक पॉझिटिव्हिटी दर सध्या 1.62% असून गेल्या 106 दिवसांपासून हा दर 3% पेक्षा कमी राहिला आहे. दैनंदिन पॉझिटिव्हिटी दर 1.56% असून गेले सलग 40 दिवस हा दर 3 % पेक्षा कमी आहे आणि गेले सलग 123 दिवस हा दर 5% पेक्षा कमी आहे.
संरक्षण मंत्रालय
आर्थिक वर्ष 20-21 साठी केंद्र सरकारला गोवा शिपयार्ड लिमिटेड कडून 22.30 कोटी रुपयांचा अंतरिम लाभांश प्रदान
गोवा शिपयार्ड लिमिटेडने आर्थिक वर्ष 20-21 साठी केंद्र सरकारला 22.30 कोटी रुपयांचा अंतरिम लाभांशाचा धनादेश संरक्षण मंत्री राजनाथ सिंह यांच्याकडे 3 मार्च 2021 रोजी सुपूर्द केला. गोवा शिपयार्ड लिमिटेड च्यावतीने कमांडर बी. बी. नागपाल आयएन  सीएमडी जीएसएल यांनी हा धनादेश सिंह यांना सुपूर्द केला. संरक्षण उत्पादन सचिव, राज कुमार आणि अतिरिक्त सचिव संजय जाजू देखील यावेळी उपस्थित होते. कंपनीच्या संचालक मंडळाने 17 डिसेंबर 2020 रोजी पाच रुपये किमतीच्या प्रत्येक समभागासाठी 3.75 रुपये इतका अंतरिम लाभांश जाहीर केला जो कंपनीच्या रोख भागभांडवलाच्या 75% इतका आहे. भागधारकांना हा लाभांश जानेवारी 2021 मध्ये यापूर्वीच वितरित करण्यात आला आहे. गोवा शिपयार्डचे मुख्य व्यवस्थापकीय संचालक बी बी नागपाल म्हणाले की “आपल्या कामगिरीची पुनरावृत्ती करण्यासाठी गोवा शिपयार्ड लिमिटेड कठोर परिश्रम करीत आहे. या कामगिरीबद्दल गोवा शिपयार्ड आमचे ग्राहकांचे आणि सरकारचे आभारी आहे. ”
भारतीय निवडणूक आयोग
लोकसभा निवडणुकीच्या पाचव्या टप्प्यात 6 मे रोजी बिहारमधल्या 5 लोकसभा मतदार संघात मतदान
नवी दिल्ली, 3 मे 2019
लोकसभा निवडणुकीच्या पाचव्या टप्प्यात बिहारमध्ये येत्या 6 मे रोजी 5 मतदार संघात मतदान होणार आहे. सीतामढी, मधुबनी, मुझफ्फरपूर, सारन आणि हाजीपूर या मतदार संघात मतदान होईल.
6 महिलांसह एकूण 82 उमेदवार निवडणूक रिंगणात आहेत. 8 हजार 899 मतदान केंद्रांवर मतदान होईल.
B.Gokhale/J.Patankar/P.Kor
(Visitor Counter : 90
माहिती आणि प्रसारण मंत्रालय
डॉ. लोगनाथन मुरुगन यांनी माहिती आणि प्रसारण राज्यमंत्री म्हणून कार्यभार स्वीकारला
माहिती आणि प्रसारण मंत्री अनुराग ठाकूर यांच्या उपस्थितीत डॉ. लोगनाथन मुरुगन यांनी आज माहिती आणि प्रसारण राज्यमंत्री म्हणून कार्यभार स्वीकारला.
याप्रसंगी माध्यमांशी बोलताना डॉ. मुरुगन यांनी माहिती आणि प्रसारण राज्यमंत्री म्हणून काम करण्याची संधी दिल्याबद्दल पंतप्रधान नरेंद्र मोदी यांचे आभार मानले. आपण आपली कर्तव्य निष्ठेने पार पाडू असेही ते म्हणाले. तामिळनाडूच्या लोकप्रतिनिधींना मंत्रिमंडळात पुरेसे प्रतिनिधित्व दिल्याबद्दल राज्यमंत्र्यांनी पंतप्रधानांचे आभार मानले.
पंतप्रधान कार्यालय
हरियाणा राज्याच्या स्थापना दिनानिमित्त पंतप्रधानांनी जनतेला दिल्या शुभेच्छा
पंतप्रधान नरेंद्र मोदी यांनी हरियाणाच्या स्थापना दिनानिमित्त तेथील जनतेला शुभेच्छा दिल्या आहेत.
आपल्या ट्विटरसंदेशामध्ये पंतप्रधान म्हणाले;
"हरियाणावासीयांना राज्याच्या स्थापना दिनाच्या अनेकानेक शुभेच्छा! माझी इच्छा आहे, की परंपरा आणि संस्कृती जतन करणारे हे राज्य विकासाचे नित्य नूतन मानदंड निर्माण करो."
संरक्षण मंत्रालय
महाराष्ट्र नौदल क्षेत्राचे फ्लॅग ऑफिसर कमांडिंग म्हणून रिअर ऍडमिरल अतुल आनंद, व्हीएसएम यांनी स्वीकारला पदभार
नवी दिल्ली, 22 फेब्रुवारी 2021
रिअर ऍडमिरल अतुल आनंद व्हीएसएम यांनी 22 फेब्रुवारी 2021 ला महाराष्ट्र नौदल क्षेत्राचे फ्लॅग ऑफिसर कमांडिंग म्हणून पदभार स्वीकारला. आयएनएस कुंजाली वर झालेल्या या कार्यक्रमात रिअर ऍडमिरल अतुल आनंद यांना मानवंदना देण्यात आली. भारतीय नौदलाच्या एक्झिक्युटिव्ह विभागात 1 जानेवारी 1988 ला ते रुजू झाले.
खडकवासला इथली राष्ट्रीय संरक्षण अकादमी,बांगलादेशमधल्या मीरपूर इथले डिफेन्स सर्विस कमांड अँन्ड स्टाफ कॉलेज,नवी दिल्लीचे राष्ट्रीय संरक्षण महाविद्यालयाचे ते माजी विद्यार्थी आहेत. अमेरिकेच्या हवाई इथल्या आशिया पॅसिफिक केंद्रावरचा प्रतिष्ठेच्या मानल्या जाणाऱ्या एडव्हान्स सिक्युरिटी स्टडी कोर्समधेही ते सहभागी झाले. अतुल आनंद हे एम फिल,एम एससी , मास्टर इन डिफेन्स स्टडीज आणि बी एससी पदवीधारक आहेत.M.Iyengar/N.Chitale/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 97